איילת בן עזר גלברד

איילת בן עזר גלברד (נולדה ב-8 ביוני 1963) היא ד"ר למשפטים, חוקרת ומרצה, מנכ"לית וסגנית נשיא אוניברסיטת רייכמן המכהנת גם כדירקטורית בחברות שונות, יו"ר ועדת הביקורת של תיאטרון הבימה ויושבת ראש ועדת החברות של פורום הנשים הבינלאומי .

 ביוגרפיה 
נולדה וגדלה בתל אביב לרחל, מורה מחנכת ובהמשך סוכנת ביטוח, ולשמואל רוסק, רואה חשבון, כבת הבכורה משלוש בנות וכצאצאית של רבי ישראל מסלנט.

למדה בבית הספר היסודי גרץ בתל אביב ולאחר מכן בבית הספר היסודי ארן בעיר, בוגרת תיכון חדש בתל אביב. במהלך לימודיה, הייתה חברה פעילה בתנועת הצופים.

בשנת 1981, התגייסה לצה"ל ושירתה ביחידה מובחרת של חיל המודיעין.

 השכלה 
בן עזר גלברד היא בעלת תואר "בוגר במשפטים" מאוניברסיטת תל אביב (1987), תואר "מוסמך במשפטים" בהצטיינות יתרה של הפקולטה למשפטים באוניברסיטת תל אביב (1991), ובעלת תואר דוקטור במשפטים מאוניברסיטת תל אביב (2001).

חברה בלשכת עורכי הדין בישראל (1988).

לאורך השנים, בן עזר גלברד סיימה לימודי תעודה בהכשרות ובהשתלמויות רבות בנושאי ניהול מגוונים כגון: ניהול משברי סייבר, יצירתיות, מודלים עסקיים שוברי פרדיגמה, חדשנות עסקית, מנהיגות ופסיכולוגיה חיובית בארגונים.

 קריירה משפטית ואקדמית 
בן עזר גלברד החלה את דרכה המקצועית כמתמחה בפרקליטות מחוז תל אביב (אזרחי) (1987-1988) ולאחר מכן עבדה כעורכת דין במשרד עורכי דין מוביל בלונדון (1990-1991).

בין השנים 1994-2004 הייתה בן עזר גלברד חברת סגל ומרצה בבתי ספר למשפטים במגוון מוסדות: אוניברסיטת רייכמן (אז המרכז הבינתחומי); אוניברסיטת תל אביב; אוניברסיטת חיפה והמכללה למנהל (בית הספר למנהל עסקים), כאשר תחומי הוראתה ומחקרה עסקו במשפט בינלאומי פרטי, דיני נזיקין, דיני אחריות יצרנים למוצרים פגומים ודיני תאגידים.

 קריירה ניהולית 
בשנת 2006, מונתה בן עזר גלברד לסגנית נשיא לענייני סטודנטים במרכז הבינתחומי הרצליה, וב-2018, מונתה למנכ"לית וסגנית נשיא האוניברסיטה.

במסגרת תפקידה כמנכ"לית וסגנית נשיא, אחראית בן עזר גלברד לצד ניהול התפעול השוטף של הקמפוס גם על יצירת חווית הלימודים הסטודנטיאלית, ומתן שירותים מתקדמים עבור חברי הסגל והסטודנטים.

בנוסף, בן עזר גלברד הובילה ארבע משלחות לאוניברסיטאות עלית מובילות בארצות הברית, אירופה והמזרח הרחוק, במטרה לייבא ולהטמיע חדשנות באוניברסיטת רייכמן; זאת כחלק מתהליכים אסטרטגיים ביוזמתה.

במהלך משבר הקורונה, פעלה להאצת תהליך הטרנספורמציה הדיגיטלית בקמפוס, וליצירת מערכת פתרונות להתמודדות עם המציאות החדשה באמצעות העברת כלל השירותים לסגל ולסטודנטים למתכונת היברידית ומקוונת.

החל משנת 2023, היא מובילה מהלך אסטרטגי של מיפוי והטמעת כלי בינה מלאכותית באוניברסיטה.

 חברות בדירקטוריונים 
בן עזר גלברד מכהנת כדירקטורית חיצונית בחברת הראל השקעות בביטוח ושירותים פיננסיים בע"מ (2022 ואילך) וכן חברה בנבחרת הדירקטורים של רשות החברות הממשלתיות.

לאורך השנים, כיהנה בן עזר גלברד בדירקטוריונים רבים ומובילים במשק הישראלי:

שופרסל בע"מ (2016-2022); תל"י (תמלוגים ליוצרים) בע"מ(2015-2017) ; החברה הממשלתית לתיירות (2014-2016); דן חברה לתחבורה ציבורית בע"מ(2011-2014) ; כור תעשיות בע"מ (2006-2013); טיב טירת צבי בע"מ (2010-2012); תנובה גליל בע"מ (2009-2010).

 פעילות ציבורית 
בן עזר גלברד מכהנת כיו"ר ועדת הביקורת של התיאטרון הלאומי הבימה ויושבת ראש ועדת החברות של פורום הנשים הבינלאומי (IWF).

בעבר, כיהנה כדירקטורית בכפר המכביה בע"מ ובמכבי תנועה עולמית (2016-2018).

כמו כן, הייתה חברת ועדת הביקורת של המרכז הרפואי הדסה (2013-2015).

חברת ועדה מייעצת בקרן Clear Sky

 ועדות ציבוריות 
הייתה חברת ועדת המסקנות על המכביה ה-20 של מכבי תנועה עולמית (2017), וכן שימשה כמומחית בדיני נזיקין, בוועדת מכרזים לבחירת משרדי עורכי דין חיצוניים של הלשכה המשפטית של הביטוח הלאומי (2013).

 חיים אישיים 
בן עזר גלברד היא אם לשניים ונשואה בשנית לאבי גלברד, תעשיין בתעשיית המזון בישראל. מתגוררת בכפר שמריהו. אחותה היא מנכ"לית בנק לאומי לשעבר רקפת רוסק עמינח.

 פרסומים 
 Ayelet Ben-Ezer, Ariel L. Bendor "Conceptualizing Yahoo! V. L.C.R.A: Private Law Constitutional Review and International Conflict of Laws", 25 Cardozo L. Rev. (2004) 2178
 Ayelet Ben-Ezer, Ariel L. Bendor "The Constitution and Conflict-of-Laws Treaties: Upgrading the International Comity", 29 N.C.J Int'l L. & Com. Reg. (2003) 1
 א' בן עזר אחריות למוצרים פגומים: ברירת הדין (נבו, 2003)
 א' בן עזר, י' רותם "תניות ברירת דין בחוזים בינלאומיים: הצעה למודל של אוטונומיה מוגברת" משפט ועסקים א' (תשס"ד) 333
 א' בן עזר, י' רותם "רכישת הסמכות הבינלאומית מכוח תקנה 500 לתקנות סדר הדין האזרחי, תשמ"ד-1984: גישה חדשה" ספר שאקי, מאזני משפט ד' (תשס"ה) 317

 קישורים חיצוניים 




 ענת לב-אדלר, לא נפסיק לזמזם, באתר ידיעות אחרונות, 30 באפריל 2021.
 ד"ר איילת בן עזר ברדיו תל אביב, פתיחת שנת הלימודים האקדמית, באתר רדיו תל אביב, 18 באוקטובר 2020.


 ד"ר איילת בן עזר, פודקאסט "המשפיעות" ברדיו תל אביב, בשירות Spotify, 4 ביולי 2022.
 על חווית הסטודנט, החניך ומה שביניהן, פודקאסט "מדברים שירות", בשירות Spotify, יולי 2022.
 על אקדמיית העתיד, פודקאסט "קול האוניברסיטה", באתר קול האוניברסיטה (מרכז האודיו של אוניברסיטת רייכמן), 12 במאי 2019.
 לייב עם ד"ר איילת בן עזר, פודקאסט "קול האוניברסיטה", בפלטפורמת Facebook, 11 באוקטובר 2018.








 הערות שוליים 

קטגוריה:מנכ"ליות ישראליות
קטגוריה:עורכות דין ישראליות
קטגוריה:עורכי דין ישראלים
קטגוריה:בוגרות תיכון חדש
קטגוריה:בוגרי תיכון חדש
קטגוריה:בוגרות תנועת הצופים בישראל
קטגוריה:בוגרי תנועת הצופים בישראל
קטגוריה:בוגרות אוניברסיטת תל אביב: משפטים
קטגוריה:בוגרי אוניברסיטת תל אביב: משפטים
קטגוריה:בעלות תואר דוקטור מאוניברסיטת תל אביב
קטגוריה:בעלי תואר דוקטור מאוניברסיטת תל אביב
קטגוריה:סגל אוניברסיטת רייכמן
קטגוריה:כפר שמריהו: אישים
קטגוריה:ישראליות שנולדו ב-1963
קטגוריה:ישראלים שנולדו ב-1963